Diari Oficial de la Generalitat Valenciana


Sumari del DOGV 5871, del 16-10-2008 (2008/11143)

Aprovació de la proposta de Pla de Participació Pública del Pla General d'Ordenació Urbana de Dénia (PGOU).
-----------------------------------------------------------------------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11331


Data del document
:   29-09-2008

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Aprovació de la proposta de Pla de Participació Pública del Pla General d'Ordenació Urbana de Dénia (PGOU). [2008/11826]  
El Ple de l'Ajuntament, en la sessió ordinària del dia 25 de setembre de 2008, va aprovar la proposta del pla de participació pública del Pla General d'Ordenació Urbana de Dénia (PGOU).  
Els articles 9.2 de la Llei 9/2006, de 28 d'abril, sobre Avaluació dels Efectes de Determinats Plans i Propostes en el Medi Ambient, almenys de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, establixen la necessitat que els plans generals incorporen processos de participació de la ciutadania en la presa de decisions de planejament i de paisatge, respectivament.  
Atés que la participació pública és necessària en la tramitació del nou PGOU de Dénia i els processos de presa de decisions que comporta, es dóna impuls a la participació per part d'este Ajuntament, en virtut del que s'ha expressat en el paràgraf anterior, sense obviar les referències que també apareixen en la Llei 27/2006, de 18 de juliol, que regula els drets d'accés a la informació, de participació pública i d'accés a la justícia en matèria de medi ambient, així com en la Llei 8/2007, de 28 de maig, del Sòl, i la Llei 11/2008, de 3 de juliol de 2008, de la Generalitat, de Participació Ciutadana de la Comunitat Valenciana.  
Per estos motius, i dins els documents que conformaran el Pla General d'Ordenació Urbana de Dénia, ara inicialment en la fase de concert previ, es procedix a activar el document denominat Pla de Participació Pública del PGOU de Dénia que establix la seqüència de participació ciutadana fins a l'aprovació definitiva del nou PGOU, i a identificar les distintes etapes i els participants en cada una.  
En el termini de 45 dies hàbils, a partir de l'endemà de la publicació de l'anunci en el Diari Oficial de la Comunitat Valenciana, pot consultar-se la memòria del pla, que inclou les activitats i el calendari de tot el procés de participació, tant en la web de l'Ajuntament http://www.dénia.es com a les dependències municipals de l'Àrea d'Urbanisme, ubicada a la ronda de les Muralles, número 42, 03316 Dénia, l'Entitat d'Àmbit Territorial Inferior al Municipi de la Xara i l'Entitat d'Àmbit Territorial Inferior al Municipi de Jesús Pobre, en horari de 09.00 a 14.00 hores, a l'efecte de presentar suggeriments, al·legacions i sol·licituds de participació. Així mateix, s'informa que tota la documentació que es genere, tant informativa com enquestes, panells, resultats, etc. es trobarà en els mateixos punts.  
La qual cosa es fa pública perquè se'n prenga coneixement i als efectes oportuns.  
Dénia, 29 de setembre de 2008.- L'alcaldessa presidenta: Ana Mª Kringe Sánchez.